《登原州城呈张贲从事》
宋代·魏野

异乡何处最牵愁？独上边城城上楼。
日暮北来惟有雁，地寒西去更无州。
数声塞角高还咽，一派泾河冻不流。
君作贫官我为客，此中离恨共难收。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。